**Rámcová mandátna zmluva**

uzatvorená podľa ustanovenia § 566 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) medzi

**Mandantom:**

Obchodné meno: **Odvoz a likvidácia odpadu a.s., v skratke: OLO a.s.**

Sídlo: Ivanská cesta 22, 821 04 Bratislava

IČO: 00 681 300

DIČ: 2020318256

IČ DPH : SK2020318256

Zapísaný: v Obchodnom registri Okresného súdu Bratislava I,

oddiel: Sa, vložka č.: 482/B

V zastúpení: Ing. Mgr. Ivan Sokáč, PhD., MBA – predseda predstavenstva

Ing. Vladimír Lukáč – člen predstavenstva

Bankové spojenie: Československá obchodná banka, a.s.

Číslo účtu: SK37 7500 0000 0000 2533 2773

(ďalej len „**Mandant**“)

a

**Mandatárom:**

Obchodné meno:

Sídlo:

IČO:

DIČ:

IČ DPH:

Zapísaný:

V zastúpení:

Bankové spojenie:

Číslo účtu:

(ďalej len „**Mandatár**“),

(ďalej spoločne aj ako „**Zmluvné strany**“ alebo jednotlivo „**Zmluvná strana**“),

(ďalej len ako **„Zmluva“**).

 .

**Článok I**

**PREDMET ZMLUVY**

1. Predmetom a účelom tejto Zmluvy je rámcová dohoda o podmienkach poskytovania právneho poradenstva Mandantovi Mandatárom, ako aj prípadné zastupovanie Mandanta pred súdnymi a správnymi orgánmi, najmä, ale nie výlučne v nasledujúcich oblastiach:
2. všeobecné obchodné právo,
3. pracovné právo,
4. právo ochrany osobných údajov (GDPR),
5. právo v oblasti energetiky,
6. právo v oblasti duševného vlastníctva (napr. patentové právo a právo ochranných známok),
7. právo v oblasti ochrany hospodárskej súťaže,
8. procesné právo a arbitráže,
9. správne právo, právo verejného obstarávania a právo fondov Európskej únie,

(ďalej len „**Služby**“) v súlade s Prílohou č. 1 tejto Zmluvy - Technická špecifikácia a záväzok Mandanta uhradiť za tieto Služby odmenu dohodnutú v článku II tejto Zmluvy.

1. Mandatár na základe tejto Zmluvy zabezpečí Služby a činnosti podľa tejto Zmluvy podľa pokynov a požiadaviek Mandanta.
2. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na jednotlivé čiastkové zmluvy, ktoré budú Zmluvné strany uzatvárať výhradne na žiadosť Mandanta vo forme objednávok (pokynov) vystavených Mandantom (ďalej len „**Objednávka**“) a potvrdených Mandatárom (každá z takýchto obojstranne potvrdených Objednávok ďalej len ako „**Jednotlivá zmluva**“). Ustanovenia tejto Zmluvy sa budú aplikovať na Jednotlivú zmluvu v rozsahu, v akom konkrétna Jednotlivá zmluva jednotlivé práva a povinnosti Zmluvných strán neupraví inak.
3. Zmluvné strany sa dohodli, že táto Zmluva je rámcovou dohodu a ustanovenia tejto Zmluvy nemožno vykladať ako povinnosť Mandanta objednať si Služby od Mandatára. Predmetom fakturácie budú len skutočne poskytnuté Služby.

**Článok II**

**ODMENA A PLATOBNÉ PODMIENKY**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na hodinovej odmene za Služby Mandatára podľa výsledku prieskumu trhu:
2. hodinová sadzba č. 1 bez DPH je [ ,- EUR (slovom eur)]
3. hodinová sadzba č. 2 bez DPH je [ ,- EUR (slovom eur)]

v súlade s Prílohou č. 2 tejto Zmluvy - Cena (ďalej len „**Cena**“).

1. V Cene sú zahrnuté všetky náklady Mandatára súvisiace s poskytovaním Služieb podľa tejto Zmluvy, t. j. dopravné náklady, administratívne náklady a iné náklady tak, aby boli garantované všetky požiadavky Mandanta v zmysle Zmluvy. Mandatár je oprávnený na úhradu odmeny za každú pol hodinu poskytnutých Služieb.
2. V Cene nie sú zahrnuté hotové výdavky súvisiace s poskytovaním právnych Služieb, najmä súdne či iné poplatky a výdavky za znalecké posudky, preklady a odpisy.
3. Mandatár si je oprávnený fakturovať výlučne len tie cestovné výdavky a náhradu za stratu času, ktoré mu vznikli presunom mimo mesta, v ktorom má klient sídlo v prípade poverenia Mandantom. Tieto výdavky budú predmetom osobitnej dohody v prípade Objednávky vystavenej Mandantom.
4. Mandatár je povinný do desiatich (10) dní od uplynutia kalendárneho mesiaca, v ktorom boli právne Služby poskytnuté, vystaviť Mandantovi prehľad poskytnutých Služieb v štruktúre:
5. predmet (popis) poskytnutého poradenstva (Služieb),
6. deň, v ktorom bolo poradenstvo poskytnuté vrátane dĺžky trvania a príslušnej hodinovej sadzby č.1 a 2,
7. meno advokáta, koncipienta, ktorý dané poradenstvo poskytol,
8. prehľad hotových výdavkov, v prípade, ak ich úhradu Mandatár v danom mesiaci požaduje.

(ďalej len „**Prehľad“**).

1. Pre vylúčenie pochybností je Mandatár oprávnený zaslať a Mandant oprávnený schváliť Prehľad aj formou emailovej komunikácie. Mandant je povinný zaslať Mandatárovi oznámenie o schválení alebo odmietnutí Prehľadu do siedmich (7) dní odo dňa jeho doručenia zo strany Mandatára. V prípade, že sa Mandant v danej lehote Mandatárovi k zaslanému prehľadu nevyjadrí, má sa za to, že ho schválil a Mandatár je oprávnený na základe neho vystaviť faktúru.
2. Odmenu podľa tejto Zmluvy uhradí Mandant po doručení faktúry vystavenej Mandatárom. Mandatár je povinný vystaviť faktúru za každý mesiac, v ktorom boli Služby zo strany Mandatára poskytnuté, a to vždy k poslednému dňu mesiaca, v ktorom boli Služby podľa tejto Zmluvy vykonávané po schválení Prehľadu zo strany Mandanta.
3. Faktúra bude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a zákona č. 431/2002 Z. z. o účtovníctve v znení neskorších predpisov a  podľa tejto Zmluvy. Prílohou faktúry vždy bude Prehľad realizovaných Služieb za fakturovaný mesiac.
4. Lehota splatnosti faktúry je šesťdesiat (60) dní odo dňa jej doručenia Mandantovi.
5. V prípade, ak faktúra neobsahuje všetky náležitosti podľa zákona o DPH alebo tejto Zmluvy, Mandant je oprávnený vrátiť faktúru Mandatárovi a požiadať ho o odstránenie nedostatkov a o vystavenie novej faktúry. V takomto prípade nová tridsať (30) dňová lehota splatnosti začína plynúť v deň, kedy bola opravená faktúra doručená Mandantovi.
6. Faktúra sa považuje za zaplatenú dňom, kedy bude z  bankového účtu Mandanta poukázaná príslušná platba v prospech účtu Mandatára.
7. Mandatár podpisom tejto zmluvy výslovne **súhlasí** [ ]  **/ nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle tejto zmluvy.
8. Osobitné ustanovenia o zasielaní faktúry v elektronickej podobe:
9. Mandant udeľuje Mandatárovi súhlas a oprávnenie v zmysle § 71 ods. 1 písm. b) Zákona o DPH, aby Mandatár vyúčtoval poskytovanie Služieb podľa tejto Zmluvy faktúrou v elektronickej podobe (ďalej len „**elektronická faktúra**“). V prípade, ak sa Zmluvné strany v Zmluve dohodli na elektronickom prijímaní faktúr, Mandatár nadobúda oprávnenie vystavovať Mandantovi elektronickú faktúru za poskytnutie plnenia podľa tejto Zmluvy a elektronická faktúra je plnohodnotnou náhradou listinnej faktúry. Odoslaním elektronickej faktúry už Mandatár nie je povinný Mandantovi zasielať faktúry v listinnej podobe, ak sa Zmluvné strany nedohodnú inak. Mandantovi na základe jeho predchádzajúcej písomnej žiadosti môže Mandatár zaslať faktúru aj v listinnej podobe. Vierohodnosť pôvodu, neporušenosť obsahu a čitateľnosť faktúry poslanej elektronicky musí byť zabezpečená podľa § 71 ods. 3 Zákona o DPH.
10. Mandatár je povinný elektronickú faktúru doručovať Mandantovi formou elektronickej pošty, a to na jeho e-mailovú adresu **faktury@olo.sk** (ďalej len „**e-mailová adresa**“).
11. V zmysle tejto Zmluvy sa: (i) doručenie elektronickej faktúry na e-mailovú adresu Mandanta považuje za predloženie a doručenie vyúčtovania za dodanie plnenia Mandantovi, (ii) e-mailová adresa sa popri adrese sídla Mandanta považuje za adresu pre zasielanie faktúr.
12. Mandant vyhlasuje, že: (i) má prístup k e-mailovej adrese, (ii) nenesie zodpovednosť za akýkoľvek únik informácií z e-mailu Mandatára, (iii) zverejňuje údaje sprístupnené Mandantovi v doručenej elektronickej faktúre, v prípade, ak faktúra obsahuje údaje, ktoré sú predmetom obchodného tajomstva, Mandatár je povinný tieto údaje označiť.
13. Mandant je povinný vopred písomne oznámiť Mandatárovi akúkoľvek zmenu, ktorá by mohla mať vplyv na doručovanie elektronických faktúr podľa tejto Zmluvy, najmä zmenu emailovej adresy.
14. Pre vylúčenie pochybností, elektronická faktúra zaslaná v zmysle tejto Zmluvy sa považuje za doručenú Mandantovi uplynutím dvoch (2) pracovných dní odo dňa preukázateľného odoslania elektronickej faktúry Mandantovi Mandatárom prostredníctvom elektronickej pošty na e-mailovú adresu. V prípade, ak nebude možné doručiť elektronickú faktúru Mandantovi na jeho e-mailovú adresu je Mandatár povinný doručiť Mandantovi faktúru v listinnej podobe a informovať o tom Mandanta e-mailom alebo telefonicky.
15. Mandant nezodpovedá za neúplnosť údajov alebo ich poškodenie spôsobné poruchou počas doručovania prostredníctvom siete internet a nezodpovedá za škody vzniknuté z dôvodu nekvalitného pripojenia dodávateľa do siete internet, alebo vzniknuté z dôvodu akejkoľvek nemožnosti Mandatára pripojiť sa (získať prístup) do siete internet.
16. Zmluvné strany sa dohodli, že Mandant je oprávnený započítať si svoju pohľadávku po lehote splatnosti aj bez súhlasu Mandatára oproti akejkoľvek splatnej pohľadávke Mandatára voči Mandantovi. O započítaní pohľadávky je Mandant povinný písomne informovať Mandatára.
17. Mandatár prehlasuje, že ku dňu podpisu tejto Zmluvy **uplatňuje** [ ]  **/ neuplatňuje** [ ]  osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
18. V prípade, ak sa Mandatár rozhodne začať uplatňovať osobitnú úpravu v zmysle § 68d zákona o DPH, je povinný o tejto skutočnosti bezodkladne písomne informovať Mandanta. Rovnako je Mandatár uplatňujúci úpravu v zmysle § 68d zákona o DPH povinný bezodkladne písomne informovať Mandanta o skončení uplatňovania tejto úpravy.
19. V prípade, ak v dôsledku nesprávneho uplatnenia dane z pridanej hodnoty Mandantom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Mandatárom bude Mandantovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Mandatár povinný tieto uhradiť Mandantovi.
20. Mandatár sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať Mandanta. V tomto prípade, alebo v prípade, ak Mandant zistí skutočnosti podľa predchádzajúcej vety sám, Mandatár vyjadruje svoj súhlas s tým, aby Mandant uhradil Mandatárovi iba základ dane a čiastka DPH bude:
	1. uhradená priamo miestne a vecne príslušnému daňovému úradu podľa sídla Mandatára na základe výzvy daňového úradu, pričom o tejto skutočnosti bude Mandatár bez zbytočného odkladu informovaný, alebo
	2. uhradená Mandatárovi bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**Článok III**

**PRÁVA A POVINNOSTI ZMLUVNÝCH STRÁN**

1. Zmluvné strany sa zaväzujú vzájomne si poskytnúť všetku potrebnú súčinnosť pri vzájomnej spolupráci realizovanej podľa tejto Zmluvy.
2. Mandatár je povinný poskytnúť Služby riadne, včas a postupovať pri poskytovaní Služieb podľa tejto Zmluvy s vynaložením potrebnej odbornej starostlivosti.
3. Mandatár vykonáva svoju činnosť v súlade s pokynmi Mandanta, ako i v súlade s jeho záujmami. Mandatár je povinný bezodkladne oznámiť Mandantovi všetky skutočnosti, ktoré môžu mať vplyv na zmenu pokynov Mandanta a ktoré sa Mandatárovi stali známe v súvislosti s vybavovaním záležitostí Mandanta.
4. Mandant je povinný pri udelení mandátu jednoznačne a zreteľne vymedziť pokyny na výkon mandátu, na ktorých dodržaní trvá. Rovnako je oprávnený takéto pokyny dávať aj v priebehu výkonu mandátu, je na to však vždy povinný po tom, ako ho o to Mandatár požiada.
5. Mandatár sa môže od pokynov Mandanta odchýliť len pokiaľ je to nevyhnutné a nie je možné včas získať súhlas Mandanta. Takéto odchýlenie nie je možné, pokiaľ ho Mandant výslovne zakáže.
6. Mandatár zariaďuje záležitosti Mandanta prostredníctvom svojich konateľov, zamestnancov, asociovaných advokátov, koncipientov a/alebo iných osôb s oprávnením na poskytovanie odborného poradenstva (daňový poradca, audítor a pod.), ak si to charakter a obsah mandátu ich využitie vyžaduje. Mandatár sa zaväzuje, že bude pri plnení tejto Zmluvy využívať nasledovné osoby (expertov) s minimálnymi požiadavkami:
7. Expert č. 1: minimálne jedna (1) osoba expert pre oblasť občianskeho a obchodného práva s minimálne piatimi (5) rokmi odbornej praxe v oblasti občianskeho a obchodného práva. Expert č. 1 poskytoval v minulosti priebežné právne poradenstvo pre minimálne päť (5) spoločností v minimálnom objeme 30 000,- EUR *(slovom: tridsaťtisíc eur)* bez DPH za jednu (1) spoločnosť.
8. Expert č. 2: minimálne jedna (1) osoba expert pre súdne/rozhodcovské konanie s minimálne piatimi (5) rokmi odbornej praxe v oblasti procesného práva s dôrazom na odbornú prax v zastupovaní v rozhodcovskom konaní a súdnom konaní. Expert č. 2 zastupoval v minulosti klienta v rozhodcovskom konaní s hodnotou sporu v minimálnej výške 100 000,- EUR *(slovom: jednostotisíc eur)* bez DPH a zastupoval klienta minimálne v piatich (5) súdnych sporoch s hodnotou sporu v jednom (1) z týchto sporov v minimálnej výške 100 000,- EUR *(slovom: jednostotisíc eur)* bez DPH, pričom minimálne v jednom (1) spore zastupoval orgán verejnej alebo štátnej správy.
9. Expert č. 3: minimálne jedna (1) osoba expert pre oblasť duševného vlastníctva s minimálne tromi (3) rokmi odbornej praxe v oblasti práva duševného vlastníctva. Expert č. 3 v minulosti zastupoval klienta pri registrácii minimálne jednej (1) ochrannej známky alebo patentu.
10. Expert č. 4: minimálne jedna (1) osoba expert pre oblasť energetiky a/alebo hospodárskej súťaže s minimálne tromi (3) rokmi odbornej praxe v oblasti energetiky pre minimálne tri (3) spoločnosti v minimálnom objeme 10 000,- EUR *(slovom: desaťtisíc eur)* bez DPH za jednu (1) spoločnosť.
11. Expert č. 5: minimálne jedna (1) osoba expert pre oblasť správneho práva, práva verejného obstarávania a práva fondov Európskej únie s minimálne tromi (3) rokmi odbornej praxe v oblasti správneho práva, práva verejného obstarávania a práva fondov Európskej únie pre minimálne tri (3) spoločnosti v minimálnom objeme 10 000,- EUR *(slovom: desaťtisíc eur)* bez DPH za jednu (1) spoločnosť.
12. Expert č. 6: minimálne jedna (1) osoba expert pre oblasť pracovného práva s minimálne tromi (3) rokmi odbornej praxe v oblasti pracovného práva pre minimálne tri (3) spoločnosti. Expert v minulosti zastupoval klienta v minimálne jednom (1) spore o neplatnosť pracovného pomeru.

Tieto osoby, v prípade, ak nie sú zamestnanci Mandatára, predstavujú subdodávateľov podľa čl. X tejto Zmluvy. Mandatár sa zaväzuje vykonávať Služby podľa tejto Zmluvy vždy aspoň jednou (1) fyzickou osobou zastávajúcou pozíciu experta podľa čl. III bod 6 písm. (i) až (vi) tejto Zmluvy. Zoznam subdodávateľov a expertov tvorí prílohu tejto Zmluvy.

1. Mandatár je oprávnený vykonávať právne úkony v mene Mandanta len na základe a v rozsahu plnomocenstva, ktoré vystaví Mandant pre Mandatára po podpise tejto Zmluvy, ak to bude vzhľadom na predmet a účel tejto Zmluvy potrebné.
2. Mandant sa zaväzuje:
3. poskytnúť Mandatárovi všetky informácie, podklady a dokumenty potrebné pre riadne vykonávanie Služieb podľa článku I tejto Zmluvy,
4. dávať Mandatárovi pokyny potrebné pre vykonávanie Služieb podľa článku I tejto Zmluvy,
5. na žiadosť Mandatára dať bezodkladne svoje stanovisko k návrhom Mandatára na odchýlenie sa od pokynov Mandanta,
6. zaplatiť dohodnutú odmenu za poskytnuté Služby.
7. Práva a povinnosti Mandatára sa budú riadiť zákonom č. 586/2003 Z.z. o advokácii v znení neskorších predpisov, pravidlami Slovenskej advokátskej komory vrátane pravidiel upravujúcich konflikt záujmov a ostatnými všeobecne záväznými právnymi predpismi.
8. Mandatár sa vyhlasuje, že má všetky potrebné súhlasy, povolenia a licencie, ktoré sú potrebné v zmysle zákona č. 185/2015 Z.z. Autorský zákon v znení neskorších predpisov na poskytnutie Služieb a/alebo, že si o tieto súhlasy požiadal pred uzatvorením tejto Zmluvy a boli mu udelené. V prípade, ak sa preukáže opak, zodpovedá za náhradu škody spôsobenú Mandantovi.
9. Mandatár je povinný na svoje náklady uzatvoriť a mať v platnosti počas platnosti tejto Zmluvy poistnú zmluvy na poistenie zodpovednosti voči tretím osobám za škodu spôsobenú pri výkone advokácie, ktorá kryje aj prípadnú škodu spôsobenú Mandantovi pri plnení tejto Zmluvy. Mandatár vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu minimálne 1 000 000,- EUR *(slovom: jeden milión eur)*.
10. Mandatár nie je viazaný pokynmi Mandanta, pokiaľ sú v rozpore so všeobecne záväznými právnymi predpismi alebo dobrými mravmi. V takomto prípade je povinný na túto skutočnosť včas Mandanta upozorniť.

**Článok IV**

**PODMIENKY DODANIA**

1. Mandatár sa zaväzuje realizovať Služby na základe písomných Objednávok Mandanta (pokynov), v ktorých bude stanovený požadovaný druh plnenia a termín plnenia. V závislosti termínu plnenia má Mandatár nárok na úhradu Ceny v hodinovej sadzbe č. 1 alebo hodinovej sadzbe č. 2.
2. Zmluvné strany sa dohodli na elektronickom prijímaní a doručovaní Objednávok, pričom osobami zodpovednými za doručovanie a prijímanie Objednávok sú kontaktné osoby podľa čl. VII tejto Zmluvy.
3. Mandant zašle elektronicky Objednávku Mandatárovi s určením termínu a rozsahu Služieb kontaktnej osobe podľa článku VII tejto Zmluvy alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
4. Mandatár je povinný do jedného (1) pracovného dňa elektronicky potvrdiť prijatie Objednávky. Potvrdením Objednávky sa Mandatár zaväzuje vykonať Služby v termíne a v rozsahu danom Objednávkou, za podmienok dojednaných v tejto Zmluve/Jednotlivej zmluve.

**Článok V**

**TRVANIE A SKONČENIE ZMLUVY**

1. Táto Zmluva sa uzatvára na dobu určitú, na tridsaťšesť (36) mesiacov, alebo do vyčerpania sumy [ ,- EUR (slovom eur)],  podľa toho, ktorá skutočnosť nastane skôr.
2. Zmluvné strany sa dohodli, že táto Zmluva môže byť ukončená aj:
3. písomnou dohodou Zmluvných strán,
4. výpoveďou ktorejkoľvek zo Zmluvných strán v súlade s týmto článkom Zmluvy,
5. odstúpením Mandanta v súlade s týmto článkom Zmluvy.
6. Zmluvné strany sa dohodli, že Zmluvu môže vypovedať ktorákoľvek Zmluvná strana. Výpovedná lehota je dva (2) mesiace a začína plynúť prvým dňom mesiaca nasledujúcom po mesiaci, v ktorom príslušná Zmluvná strana obdržala písomné oznámenie o výpovedi.
7. Mandant je oprávnený písomne odstúpiť od tejto Zmluvy/ Objednávky/ Jednotlivej zmluvy ako pri podstatnom porušení Zmluvy, pričom Zmluva/ Objednávka/ Jednotlivá zmluva zaniká dňom doručenia odstupujúceho prejavu Mandatárovi, a to bez akejkoľvek povinnosti na náhradu škody, najmä ak:
8. Mandatár je v omeškaní s poskytovaním Služieb o viac ako desať (10) dní, alebo
9. Mandatár porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
10. vyhlásenie alebo správanie/konanie Mandatára poškodilo dobré meno alebo podnikateľskú dôveryhodnosť Mandanta, alebo
11. Služby neboli opakovane poskytnuté riadne a včas, pričom za opakované neposkytnutie riadne a včas sa pokladá takéto plnenie minimálne dvakrát (2) v priebehu šiestich (6) mesiacov,
12. Mandatár opakovane alebo závažne porušil ďalšie svoje zmluvné povinnosti uvedené v tejto Zmluve, alebo
13. Mandatár je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
14. z ďalších dôvodov uvedených v tejto Zmluve.
15. Odstúpením od tejto Zmluvy/ Objednávky/ Jednotlivej zmluvy zo strany Mandanta nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody. V prípade odstúpenia od Zmluvy a/alebo Objednávky/ Jednotlivej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy a/alebo jednotlivej Objednávky/ Jednotlivej zmluvy, a to do tridsiatich (30) dní od zániku Zmluvy a/alebo Objednávky/ Jednotlivej zmluvy. Odstúpenie od tejto Zmluvy nemá vplyv na Objednávky/ Jednotlivé zmluvy, na základe ktorých Mandatár poskytol Služby; tieto zostávajú v platnosti a Zmluvné strany si plnenia z takých Objednávok/ Jednotlivých zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností podľa príslušnej Objednávky/ Jednotlivej zmluvy.
16. Zánik zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy, alebo vzhľadom na svoju povahu majú trvať aj po ukončení tejto Zmluvy.
17. Zmluvné strany sa dohodli, že v prípade ukončenia tejto Zmluvy bude mať Mandatár nárok na úhradu tej časti riadne a včas poskytnutých Služieb, ktorých časť bola zo strany Mandanta akceptovaná.
18. Ukončenie Zmluvy niektorým zo spôsobov podľa tohto článku tejto Zmluvy musí byť vykonané v písomnej forme a je účinné okamihom doručenia príslušnej Zmluvnej strane podľa článku VII tejto Zmluvy.
19. Mandatár je povinný do tridsiatich (30) dní od ukončenia tejto Zmluvy vykonať všetky neodkladné úkony a odovzdať všetky dokumenty súvisiace s poradenstvom, ak sa Zmluvné strany nedohodnú inak.

**Článok VI**

**ZMLUVNÉ POKUTY, ZODPOVEDNOSŤ ZA ŠKODU**

1. V prípade, ak je Mandatár v omeškaní s poskytnutím Služieb podľa tejto Zmluvy a/alebo Objednávky/ Jednotlivej zmluvy má Mandant právo na úhradu zmluvnej pokuty zo strany Mandatára vo výške  0,5 % z ceny Objednávky za každý aj začatý deň omeškania s poskytnutím Služieb.
2. V prípade, ak Mandatár poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Mandantovi zmluvnú pokutu vo výške 2 000,- EUR *(slovom: dvetisíc eur)*.
3. V prípade omeškania s úhradou splatného záväzku zo strany Mandanta je Mandatár oprávnený, nie však povinný, účtovať úrok z omeškania vo výške 0,03% za každý aj začatý deň omeškania z omeškanej sumy, počnúc 8. dňom po márnom uplynutí lehoty splatnosti, najviac však do výšky 10 % z fakturovanej sumy.
4. Mandatár je zodpovedný za akúkoľvek priamu a/alebo nepriamu škodu, ktorú svojim konaním, nekonaním alebo opomenutím spôsobil Mandantovi v súvislosti s plnením predmetu tejto Zmluvy (vrátane ušlého zisku a nárokov tretích strán).
5. Zaplatením zmluvných pokút zo strany Mandatára nezaniká nárok Mandanta na náhradu škody prevyšujúcej zmluvnú pokutu. Zmluvné pokuty si môže Mandant započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) do ceny vyfakturovanej Mandatárom za dielo podľa tejto Zmluvy. Mandant je oprávnený uplatniť si následne zostávajúcu sumu zmluvnej pokuty vystavením faktúry. Mandatár je povinný uhradiť faktúru do tridsať (30) dní odo dňa jej doručenia Mandatárovi.

**Článok VII**

**KOMUNIKÁCIA A DORUČOVANIE**

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Mandanta vo veciach zmluvných je Ing. Michaela Čukašová, tel.: +421 911 402 431, email: cukasova@olo.sk,

Kontaktnou osobou za Mandanta vo veciach odosielania elektronických Objednávok je: Mgr. Tímea Richterová, tel. +421 948 984 961, e-mail: richterova@olo.sk.

Kontaktnou osobou za Mandatára vo veciach zmluvných je [●], tel.: [●], email: [●].

Kontaktnou osobou za Mandatára veciach o veci prijímania elektronických objednávok je:

[●], tel. [●], e-mail: [●].

* 1. Korešpondencia súvisiaca so Zmluvou bude v slovenskom alebo českom jazyku a bude sa považovať za doručenú:
	2. v deň doručenia zásielky, ak bola zásielka doručená osobne alebo kuriérnou službou, alebo
	3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
	4. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
	5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
	6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy, zmeny kontaktných údajov a zmeny subdodávateľa sa Zmluvné strany dohodli, že nie je potrebné uzatvárať dodatok k tejto Zmluve.

**Článok VIII**

**MLČANLIVOSŤ**

1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:
3. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody so Zmluvnou stranou,
4. sprístupnenie informácií, ktoré majú povahu verejne známych informácií,
5. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**Článok IX**

**VYŠŠIA MOC**

* 1. Vyššia moc je na účely tejto Zmluvy výnimočná udalosť alebo skutočnosť: a) ktorá je mimo kontroly Zmluvnej strany, b) proti vzniku ktorej sa Zmluvná strana nemohla primerane zabezpečiť pred uzavretím Zmluvy, c) ktorej sa po jej vzniku nemohla Zmluvná strana náležite vyhnúť, alebo ju odvrátiť a d) ktorú nie je možné v zásade pripísať druhej Zmluvnej strane.
	2. Vyššia moc môže zahŕňať iba výnimočné udalosti alebo okolnosti, ak sú splnené podmienky podľa bodu článku IX bod 1 tejto Zmluvy. Vyššia moc sú najmä nasledujúce prípady:
		+ 1. pandémia nebezpečnej choroby;
			2. legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu;
			3. vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností Mandatára;
			4. vojna, vojnový stav (bez ohľadu na to či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk;
			5. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Mandatárovi;
			6. zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom; a
			7. zmena právnych predpisov, v dôsledku ktorej sa plnenie Zmluvy stane celkom alebo sčasti nemožným alebo nedovoleným.
	3. Ak vyššia moc bráni, alebo bude brániť niektorej zo Zmluvných strán v plnení jej povinností podľa Zmluvy, táto Zmluvná strana je povinná oznámiť druhej Zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota poskytovania Služieb alebo jej jednotlivých častí sa primerane predĺži o vzájomne dohodnutú dobu, minimálne však o dobu trvania vyššej moci.

**Článok X**

**SUBDODÁVATELIA**

1.
2. 1. Mandatár je oprávnený zadať časť zákazky subdodávateľovi, pričom zodpovedá Mandantovi akoby plnil sám. Subdodávateľom / subdodávateľmi v čase uzavretia tejto Zmluvy sú subdodávatelia uvedení v Prílohe č. 3 tejto Zmluvy.
	2. Mandatár je oprávnený zmeniť subdodávateľa iba so súhlasom Mandanta a je povinný oznámiť Mandantovi pred plánovanou zmenou identifikačné údaje nového subdodávateľa, vrátane údajov o osobe oprávnenej konať za subdodávateľa.
	3. Mandant sa vyjadrí k navrhovanému subdodávateľovi do štrnástich (14) dní odo dňa doručenia žiadosti o zmenu subdodávateľa.
	4. Mandant je oprávnený rozhodnúť o nechválení subdodávateľa, alebo vylúčiť subdodávateľa aj bez udania dôvodu, pričom Mandatár je povinný bezodkladne zabezpečiť na vlastné náklady iného subdodávateľa, alebo použiť na plnenie predmetu tejto Zmluvy vlastné kapacity.
	5. Mandatár je povinný Mandantovi bezodkladne oznámiť akúkoľvek zmenu údajov o subdodávateľovi, vrátane údajov o osobe oprávnenej konať za subdodávateľa.
	6. Mandatár je povinný zabezpečiť zmluvou so subdodávateľom, aby sa povinnosti Mandatára a práva Mandanta podľa tejto Zmluvy primerane vzťahovali aj na vzťahy medzi Mandatárom a subdodávateľom.

**Článok XI**

**ZÁVEREČNÉ USTANOVENIA**

1. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
2. Zmluvné strany sa budú usilovať o zmierlivé riešenie všetkých sporov spojených s touto Zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
3. Mandant ako prevádzkovateľ osobných údajov týmto informuje Mandatára, že jeho osobné údaje a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Mandant spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Mandant nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Mandanta právo:
	1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	2. namietať spracúvanie svojich osobných údajov;
	3. na prenosnosť osobných údajov;
	4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Mandanta (ďalej len „**Informácie o ochrane osobných údajov**“).
	5. Mandatár podpisom Zmluvy potvrdzuje:
4. správnosť a pravdivosť osobných údajov, ktoré sa ho týkajú a sú uvedené v tejto Zmluve,
5. že mu boli poskytnuté Informácie o ochrane osobných údajov,
6. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Mandantovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
	1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
	2. Mandant je oprávnený postúpiť/previesť túto Zmluvu, alebo jej časť, ako aj jednotlivé práva a povinnosti vyplývajúce mu z tejto Zmluvy na tretiu osobu s tým, že je povinný toto písomne vopred oznámiť Mandatárovi. Podpisom tejto Zmluvy Mandatár dáva svoj neodvolateľný súhlas s takýmto postúpením/prevodom.
	3. Práva a povinnosti Zmluvných strán neupravené touto Zmluvou sa spravujú Obchodným zákonníkom a všeobecne záväznými právnymi predpismi Slovenskej republiky.
	4. Mandatár a jeho subdodávatelia sú povinný dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	5. Táto Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	6. Neoddeliteľnou súčasťou tejto Zmluvy je:

Príloha č.1 - Technická špecifikácia

Príloha č. 2 - Cena

Príloha č.3 – Subdodávatelia a experti

* 1. Zmluva bola vyhotovená v štyroch (4) rovnopisoch, z ktorých každá Zmluvná strana prevezme dva (2) rovnopisy.
	2. Akékoľvek zmeny tejto Zmluvy je možné vykonať výlučne na základe písomnej dohody zmluvných strán formou očíslovaných písomných dodatkov k Zmluve podpísaných oboma Zmluvnými stranami.
	3. Zmluvné strany vyhlasujú, že sú spôsobilé na právne úkony, že si túto Zmluvu prečítali, jej obsahu plne porozumeli, táto bola spísaná na základe ich slobodnej vôle, že jej text je zrozumiteľným vyjadrením ich slobodne a vážne prejavenej vôle, že Zmluvu neuzatvárajú v tiesni, ani za jednostranne výhodných podmienok a na znak súhlasu pripájajú svoje podpisy.

Za Mandanta: Za Mandatára:

V Bratislave dňa ....................... V Bratislave dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Mgr. Ivan Sokáč, PhD., MBA**

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Vladimír Lukáč**

člen predstavenstva